**Základná škola, Ochodnica 19**

**023 35 0chodnica**

# Ochrana detí pred sociálno-patologickými javmi a opatrenia proti šíreniu legálnych a nelegálnych drog v školskom prostredí

(**zo Školského poriadku** ZŠ Ochodnica – ČL. 4, Čl. 9, časť I. a II.)

1. **V škole sa zakazuje (***Čl. 4, časť 1 – 8*):

* **pitie energetických nápojov** (kolové a energetické nápoje sa považujú za **nezdravé**!)
* **fajčiť** v priestoroch školy, v areáli školy, školskom zariadení a pri činnostiach organizovaných školou,
* **prinášať** do školy alebo na činnosti organizované školou **alkoholické nápoje, návykové látky (drogy), žuvací tabak** a iné zdraviu škodlivé látky, **požívať ich** v škole alebo pri činnostiach organizovaných školou, **byť pod ich vplyvom** v škole alebo pri činnostiach organizovaných školou,
* **prechovávať** návykové látky v škole, školskom zariadení, areáli školy ako aj na akciách organizovaných školou a školským zariadením,
* **prinášať a distribuovať** (dávať, predávať) alkohol a iné návykové látky (drogy, žuvací tabak) ďalším osobám, v škole alebo pri činnostiach organizovaných školou.

1. **Žiak má prísne zakázané nosiť do školy (***Čl. 4, časť 1 – 16*):

* zbrane, nože,
* cigarety, elektronické cigarety, žuvací tabak, zápalky, zapaľovače,
* alkohol,
* omamné látky,
* drogy alebo iné veci, ktoré ohrozujú bezpečnosť a zdravie.

Ak žiak poruší tento zákaz, **triedny učiteľ alebo náhradný triedny učiteľ informuje o uvedenej skutočnosti zákonného zástupcu.** Tieto predmety budú žiakovi odňaté.

Porušenie tohto ustanovenia je považované za **závažne previnenie proti školského poriadku.**

**Za mimoriadne závažné previnenia voči školskému poriadku sa považuje** (*Čl. 6, časť 1I – 4*)

* donášanie, prechovávanie a užívanie drog a iných návykových látok (nelegálne drogy),
* donášanie a prechovávanie zbraní, zápaliek, zapaľovačov,
* prechovávanie iných vecí, ktoré ohrozujú bezpečnosť a zdravie.

## **Povinnosti žiakov**

1. Žiak je povinný dôsledne dodržiavať školský poriadok a presne plniť povinnosti v ňom uvedené.

2. Každý žiak je povinný správať sa tak, aby nepoškodzoval svoje zdravie ani zdravie spolužiakov.

3. Ak žiak zistí,že v jeho blízkom okolí (v triede, v šatni, na školskom dvore, vo WC, na chodbe) niekto manipuluje s drogami, alebo vykonáva činnosť, ktorá by ohrozovala zdravie žiakov (fajčenie, šírenie a užívanie drog, šikanovanie, fyzické a psychické týranie, krádeže, ničenie školského majetku, ničenie majetku spolužiakov), **bezodkladne to oznámi** triednemu učiteľovi alebo riaditeľovi školy, alebo iným pedagogickým zamestnancom.

## **Základné povinnosti triednych učiteľov, učiteľov a vychovávateliek v ŠKD**

**1. Triedny učiteľ (TU) je povinný monitorovať zmeny** v správaní, prípadne v celkovom fyzickom a psychickom stave žiaka, byť indikátorom ohrozenia žiaka a každé takéto ohrozenie oznámiť rodičom.

1. V prípade odôvodneného podozrenia na zanedbávanie, fyzické alebo psychické týranie, sexuálne zneužívanie, alebo v prípade účasti žiaka na šikanovaní, užívaní alebo šírení drog, oznámi to bezodkladne riaditeľke školy, ktorá okamžite požiada o spoluprácu príslušný **Odbor sociálnych vecí** **ÚPSVaR,** prípadne **Policajný zbor SR.**
2. **V prípade žiaka s výraznými poruchami správania spolupracuje TU s výchovnou poradkyňou**, ktorá zabezpečí psychologické vyšetrenie. Na základe výsledku riaditeľka školy **navrhuje diagnostický pobyt** žiaka v diagnostickom centre pre deti v spolupráci s príslušným Odborom sociálnych vecí.
3. **Ak je žiak v škole intoxikovaný drogami,** považuje to TU, ostatní pedagogickí zamestnanci i vedenie školy za **akútne ohrozenie života dieťaťa** a všetci uvedení sú povinní a oprávnení konať priamo a zabezpečiť zdravotnícke ošetrenie.
4. Pri nedostatočnej spolupráci rodičov (zákonných zástupcov) alebo pri opakovanom priestupku súvisiaceho   
   s užívaním, resp. distribúciou drog, s psychickým i fyzickým týraním, sexuálnym zneužívaním, TU nahlási tieto skutočnosti riaditeľke školy a škola to písomne nahlási prípad príslušnej CPP, Odboru sociálnych vecí ÚPSVaR a Policajnému zboru SR.

**Výchovné opatrenia**

**1. Za závažné previnenie proti školskému poriadku (ZP)** bude žiakovi udelené **výchovné opatrenie alebo znížená známka zo správania** podľa závažnosti a posúdenia triedneho učiteľa (príp. iných zamestnancov školy, školského podporného tímu, vedenia školy, pedagogickej rady.

**2. Za mimoriadne závažné previnenie proti školskému poriadku (MPZ)** bude žiakovi udelené **výchovné opatrenie – pokarhanie od riaditeľky školy alebo znížená známka zo správania** podľa závažnosti a posúdenia triedneho učiteľa (príp. iných zamestnancov školy), školského podporného tímu, vedenia školy, pedagogickej rady:

|  |  |  |  |
| --- | --- | --- | --- |
| **ZP** |  | **pokarhanie od triedneho učiteľa** | bez predchádzajúcich zápisov a napomenutia od triedneho učiteľa |
| **ZP** | **MZP** | **pokarhanie od riaditeľa školy** | bez predchádzajúcich zápisov, napomenutia  a pokarhania od triedneho učiteľa |
| **ZP** | **MZP** | **znížená známka zo správania – 2. stupeň (uspokojivé)** | bez predchádzajúcich zápisov, napomenutia a pokarhania od triedneho učiteľa a pokarhania od riaditeľa školy |
| **ZP** | **MZP** | **znížená známka zo správania – 3. stupeň (menej uspokojivé)** | bez predchádzajúcich zápisov, napomenutia, pokarhania od triedneho učiteľa, pokarhania od riaditeľa školy a zníženej známky zo správania |
| **ZP** | **MZP** | **znížená známka zo správania – 4. stupeň (neuspokojivé)** | bez predchádzajúcich zápisov, napomenutia, pokarhania od triedneho učiteľa, pokarhania od riaditeľa školy a zníženej známky zo správania |

............................................

RNDr. Edita Brisudová

riaditeľka školy